Ioana Beatrice, tânăra în vârstă de 23 de ani şi însărcinată în patru luni, a fost ucisă de tatăl patroanei magazinului în care lucra, după un conflict cu bărbatul care o acuza că fură din gestiune.
Tragedia s-a produs pe 7 decembrie 2023, într-un magazin din zona Titan din Bucureşti. Bărbatul în vârstă de 72 de ani a acuzat-o pe Ioana Beatrice că fură din magazin şi a vrut să îi dea o lecţie, numai că scandalul s-a transformat în crimă. Anchetatorii au descoperit că tatăl patroanei a folosit un cuţit, dar şi o drujbă pentru a o ucide pe tânără.
"În data de 07.12.2023, în intervalul orar 09.29 – 09.38, aflându-se în interiorul unui magazin alimentar din mun. București, sector 3, inculpatul, un barbat de 72 de ani, i-a aplicat victimei, angajată a magazinului, în vârstă de 23 de ani, mai multe lovituri de cuțit, provocându-i multiple plăgi înjunghiate în diferite zone ale corpului, iar prin folosirea unei drujbe i-a provocat mai multe plăgi tăiate în regiunea cervicală, acte de violență care au provocat decesul victimei.
Inculpatul a fost reținut pentru 24 de ore, fiind sesizat judecătorul de drepturi și libertăți de la Tribunalul București cu propunere de arestare preventivă pentru o perioadă de 30 de zile. Cercetările sunt continuate de către Parchetul de pe lângă Tribunalul București și Direcția Generală de Poliție a Municipiului București – Serviciul Omoruri.
Facem precizarea că punerea în mişcare a acţiunii penale și dispunerea măsurilor preventive reprezintă etape ale procesului penal reglementate de Codul de procedură penală, având ca scop crearea cadrului procesual de administrare a probatoriului, activități care nu pot, în nicio situaţie, să înfrângă principiul prezumţiei de nevinovăţie", se arată într-un comunicat al procurorilor.
În galeria foto de mai jos puteţi găsi mai multe imagini cu Ioana Beatrice
››› Vezi galeria foto ‹‹‹Expertiză ADN pentru a stabili cine e tatăl copilului Ioanei, tânăr ucisă într-un magazin din Bucureşti
Anchetatorii au dispus efectuarea unei expertize ADN în cazul tinerei, după ce iniţial s-a vehiculat informaţia că Ioana ar fi fost fie violată de tatăl patroanei, fie ar fi avut o relaţie cu acesta.
Mai mult, familia a povestit că bărbatul în vârstă de 72 de ani o curta pe tânără şi îi făcea avansuri, motiv pentru care s-a luat în calcul şi ipoteza unei crime din gelozie.
Acum, expertiza ADN a fost finalizată şi a arătat că, în realitate, copilul cu care Ioana Beatrice era însărcinată era conceput cu iubitul ei.
Între timp, criminalul a încercat să se apere şi a spus că nu ar fi avut discernământ în ziua crimei, despre care a mai declarat că nu îşi aminteşte nimic.